ועדת העבודה, הרווחה והבריאות, כנסת 15, פרוטוקול מספר 259, 2000-12-26 11:30

יאיר פרץ: אני פותח את הישיבה.

יאיר פרץ: לפנינו הצעת חוק ביטוח בריאות ממלכתי (תיקון - פטור מתשלום לתרופות) (תיקון מס' 10), התש"ס-2000.

אביגדור ליברמן: במשך השבוע לא שמעתי שום ציוץ ממשרד הבריאות, ממשרד האוצר או מקופות-החולים.

אביגדור ליברמן: למרות שניסיתי לדבר עם משרד האוצר, אין עונה.

אביגדור ליברמן: ברור לי, שפניה שבאה היום באופן פתאומי כאילו לרביזיה, לבדיקה, באה למשוך הזמן עד יום שני וביום שני הכנסת מתפזרת וכך החוק יירד לטמיון לחלוטין.

אביגדור ליברמן: בישיבה הקודמת, בזכות היושב-ראש, עשינו כל מיני ויתורים מרחיקי לכת - מה שמלכתחילה ביקשו המשרדים וגם הקופות.

אביגדור ליברמן: ויתרנו על הכללות, כלומר יש מבחן הכנסה ואין הכללה גורפת, וזה לגבי גימלאים, לגבי עולים ולגבי כולם.

אביגדור ליברמן: יש את התשלום, וזה לא פטור לגמרי.

יאיר פרץ: 75%.

אביגדור ליברמן: יש 75%, ויש תשלום.

אביגדור ליברמן: יש מבחן הכנסה לעולים.

אביגדור ליברמן: לכן, אנו פה אכן עשינו כברת דרך.

אביגדור ליברמן: אחרי שהכל קיבלו, פתאום לדרוש עוד רביזיה - ברור שזה בא רק על מנת לטרפד את העניין ולא להגיע להידברות קונסטרוקטיבית.

אביגדור ליברמן: התחשיבים - דיברתי עם נציג הקופות בדרך לכאן.

אביגדור ליברמן: גם התחשיבים שלהם, לפחות של קופת-חולים כללית, הם פחות או יותר תואמים את התחשיבים שלנו.

אביגדור ליברמן: לפי התחשיבים שלהם, עלות הסעיף הזה תגיע עד 140 מליון שקל.

אביגדור ליברמן: ברור שלפי תחשיבים שאנו עשינו עם הכלכלנים שלנו, של הסיעה, זה בשום אופן לא יעלה מעל 110 מליון שקל עבור כללית וזה לא יגיע מעבר ל-140-150 מליון שקל במקרה הקיצוני עם כל הקופות ביחד.

אביגדור ליברמן: עם כל ההערכה, וכרגע אני מדבר בצורה הכי ברורה והכי פוליטית שאפשר, ברור לנו שיושבים פה חברי-כנסת אחראים שיש להם גם התחייבויות כלפי הציבור והבוחרים שלהם.

אביגדור ליברמן: אין פה איזה שהוא סעיף בזבזני, בפרט כאשר הקופות, כמו שאמרתי, רואות בזה מקור הכנסה ולא איזה שהוא סעיף שהוא מחוייב המציאות.

אביגדור ליברמן: כשקיבלו את חוק ביטוח בריאות ממלכתי, הוא לא היה אמור להיות.

אביגדור ליברמן: הוא רק הומצא עם השנים, כמו שאמרתי, כמקור הכנסה.

אביגדור ליברמן: גם לאור הבג"ץ שהגישו הקופות לגבי סל הבריאות וכל התחשיבים מול משרד הבריאות, ברור שכל הדברים האלה הולכים לבדיקה מחודשת.

אביגדור ליברמן: אני מציע גם לקופות-החולים: גם אתם תצטרכו את חברי-הכנסת פה בדיונים על סעיפי משרד הבריאות או בדיונים אחרים.

אביגדור ליברמן: אל תלחצו יותר מדי.

אביגדור ליברמן: קיבלתם מה שרציתם בהתחלה, ואי אפשר לקבל את הכל.

אביגדור ליברמן: אי אפשר להגיע לאיזו שהיא הסכמה ולהגיד: "את יש לנו כבר.

אביגדור ליברמן: בואו ונמשיך הלאה".

אביגדור ליברמן: לכן, הצעתי פשוטה: אנו משאירים את הדבר כפי שהוא, גם לאור נתוני דו"ח העוני וראינו עד כמה באמת אנשים נזקקים.

אביגדור ליברמן: ראינו, שכשרצו מצאו 700 מליון שקל לבחירות בבת אחת.

אביגדור ליברמן: אין דבר כזה, שהכסף הזה פה לבריאות לא יימצא.

אביגדור ליברמן: אנו גם נעקוב בדיוני התקציב ובסעיפי משרד הבריאות, וברור שזה יעבור.

יאיר פרץ: נציג האוצר גל הרשקוביץ, בסיכום הפגישה הקודמת הייתם אמורים להיפגש עם המציע, על מנת להגיע לאיזה שהן הסכמות.

ג' הרשקוביץ: שני השרים והמציע.

יאיר פרץ: כפי שהגדיר חבר-הכנסת ליברמן, בדיון הקודם בוועדה, היתה התקדמות רצינית מאד בגובה התשלום, בהשתתפות, בנושא מבחן ההכנסה ובנושאים נוספים.

יאיר פרץ: היה צריך לעגל את הפינות ולהביא זאת לקריאה שניה ולקריאה שלישית כדי לא לקבור את החוק הזה.

יאיר פרץ: זה לא סוד, ואני מקווה שאלה לא המגמות שכן הבוקר שמעתי שזה בא כאילו כדי למשוך זאת היום.

יאיר פרץ: אני רוצה להבהיר בצורה הכי ברורה: גם אם נצטרך לכנס מחר ועדה מיוחדת לטובת העניין הזה כדי שזה יגיע ביום שני, זה יגיע ביום שני.

יאיר פרץ: לגבי זה, קיימנו דיונים הבוקר עם היושב-ראש.

יאיר פרץ: הבנתי שקופות-החולים עדיין לא הגיעו לסיכומים עם המציע והן לא שבעות רצון מכל ההסדר הזה.

יאיר פרץ: אולי תתקנו אותי, אך מה שהבנתי בישיבה הקודמת הוא שכל המימון הוא כלל לא על הקופות.

יאיר פרץ: הקופות צריכות לממש את הדבר הזה.

יאיר פרץ: זה תקציב שהאוצר צריך להמציא; כפי שהוא יודע להמציא תקציב של 700 מליון שקל לבחירות, הוא ימצא גם את התקציב לאותם אנשים.

יאיר פרץ: המציע הלך לקראת.

יאיר פרץ: בסך הכל, מדובר על תוספת של 25%, שכן ה-50% קיימים.

יאיר פרץ: היום, בפועל יש 50%.

יאיר פרץ: עתה, זו תוספת של 25%.

יאיר פרץ: אני מבקש מנציג האוצר לומר לנו בדיוק מה קרה.

ג' הרשקוביץ: במשך השבוע הזה התגבש מהלך.

ג' הרשקוביץ: לפני שאנו באים, יושבים עם מציע החוק ומציעים לו משהו שמוסכם, צריך תחילה להגיע להסכמה בממשלה - בין השרים - כמובן בתיאום עם קופות-החולים.

ג' הרשקוביץ: צריך לגבש איזה משהו שנוכל לבוא, שאני חושב שמבחינה מקצועית יהיה אפשר לתמוך בו.

יאיר פרץ: האם גיבשתם משהו?

ג' הרשקוביץ: יש כל מיני רעיונות.

ג' הרשקוביץ: צריך לגבש משהו, שגם הגופים וקופות-חולים יגידו: "זה סביר.

ג' הרשקוביץ: זה מקצועי, זה סביר ואנו גם יכולים לחיות עם זה", וגם אנו במשרד הבריאות נוכל לחיות עם זה.

ג' הרשקוביץ: צריך שזה יהיה סביר, מקצועי ונכון, וגם שאפשר יהיה לישם זאת.

ג' הרשקוביץ: לשר האוצר היו כמה כיוונים ורעיונות, ושר הבריאות הקשיב.

ג' הרשקוביץ: הם עדיין לא הגיעו ביניהם להסכמה בדיוק על מה הם מסכימים לגבי קו אחיד.

ג' הרשקוביץ: זה עדיין נתון במשא ומתן.

יאיר פרץ: האם אדוני יכול לפרט לוועדה איפה נקודות החיכוך והמחלוקות?

אביגדור ליברמן: אני מדגיש, שמעצם העובדה שאלי לא היתה פניה--

ג' הרשקוביץ: אינני יכול לפנות אליך, לפני שיש הסכמות עם השרים.

אביגדור ליברמן: --וכמו שהם הסבירו לי שיגבשו את כל ההסכמות רק ביום שלישי בשבוע הבא, ברורה הכוונה.

ג' הרשקוביץ: אינני יכול לפנות לחבר-הכנסת ליברמן, לפני שיש לי הסכמה יחד עם משרד הבריאות.

ג' הרשקוביץ: אנו ממשלה.

ג' הרשקוביץ: אינני יכול לעבוד בשני קולות: לבוא ולהגיד לך משהו אחד, לשר הבריאות יש משהו אחר ולך יש משהו שלישי.

ג' הרשקוביץ: הכוונה היתה לנסות להגיע להסכמה בין השרים, ואז לבוא למציע החוק בתיאום עם קופות-החולים.

ג' הרשקוביץ: למעשה, יש פה ארבעה שחקנים שצריכים להתכנס.

ג' הרשקוביץ: אינני יכול לבוא לחבר-הכנסת ליברמן ולומר לו: "את זה שר האוצר מציע: 1, 2, 3" כאשר למשרד הבריאות יש כיוונים אחרים ואולי גם לקופות-החולים יש השגות.

ג' הרשקוביץ: אני מנסה להגיע לתיאום בין שלושת הגורמים פה, ואז להגיד לחבר-הכנסת ליברמן: "זה נראה לך או לא נראה לך?".

יאיר פרץ: גל הרשקוביץ, אולי תסבר את אוזני הוועדה והחברים היושבים כאן ותאמר איפה ההסכמות ואיפה אין הסכמות.

יאיר פרץ: אולי הוא יגיד שהוא בא לקראת שר האוצר.

יאיר פרץ: אם מגמת האוצר היא למשוך זאת עד יום שני כדי לקבור את החוק הזה ולהעבירו לקדנציה הבאה, אני לא אתן ידי לדבר הזה.

ג' הרשקוביץ: היוזמה לנושא הזה באה מהשרים, עוד לפני שהיה הדיון פה בשבוע שעבר, כך שזה ללא כל קשר.

ג' הרשקוביץ: המהלכים התחילו להתגבש והמשא ומתן הזה התחיל להיות לפני הדיון שהיה פה לפני שבוע.

יאיר פרץ: איפה זה עומד היום?

ג' הרשקוביץ: יש פה הרבה רעיונות בשני הצדדים.

ג' הרשקוביץ: כל רעיון כזה - צריך לומר לקופות-חולים: "תעשו סימולציות כמה זה עולה".

ג' הרשקוביץ: יש דברים שמשרד הבריאות הציע, ואנו מסתייגים.

ג' הרשקוביץ: יש דברים שאנו הצענו, שיש בהם דברים מוסכמים אולי בחלק מהדברים.

ג' הרשקוביץ: מנסים להתכנס למשהו מוסכם בין השרים.

ג' הרשקוביץ: צריך ששר הבריאות, שר האוצר וגם קופות-החולים יוכלו לחיות עם זה.

ג' הרשקוביץ: כרגע, אינני יכול להגיד לך שהגענו להסכמה בין שלושת הגורמים האלה.

ז' וורמברנד: אני זאב וורמברנד, סמנכ"ל שירותי בריאות כללית, וברצוני לעשות קצת סדר בדברים.

ז' וורמברנד: כבוד היושב-ראש, כפי שאתה יודע, כבר היום בחוק יש פטורים.

ז' וורמברנד: היום, יש תקרות לחולים כרוניים ופטורים למחלות קשות.

ז' וורמברנד: היום, אזרח ותיק משלם 50% על תרופות.

ז' וורמברנד: אין לו תקרה, והוא משלם 50%.

ז' וורמברנד: אמרתי אז, ואני חוזר ואומר, שהרעיון לתת כאילו אפס למישהו הוא רעיון מסוכן גם בצד האתי.

יאיר פרץ: קיבלנו זאת, ותיקנו זאת ל-75%.

יאיר פרץ: ז' וורמברנד: ההצעה הזו, כמו שהיא היום, תעלה בסדרי גודל של בערך 140-150 מליון שקל, וזה בהצעה.

יאיר פרץ: אתה אמרת בשבוע שעבר, שאכן צריך לעבוד מול האוצר.

יאיר פרץ: אני מודה, שאנו מנסים.

יאיר פרץ: אנו מעבירים נתונים.

יאיר פרץ: גם אנו חושבים, שלא הגענו לשום דבר.

יאיר פרץ: למה אני רוצה להדגיש זאת?

יאיר פרץ: אנו למדנו דבר אחד מאד קשה.

יאיר פרץ: לא משנה מה נחליט פה - אם ההצעה לא תגובה עם צד תקציבי, לא נוכל לממש אותה.

יאיר פרץ: מה שלא יעבור פה, יש חוק שלא מבטלים גרעון וכו' ובסוף יעבור חוק ללא מקורות.

יאיר פרץ: אני אומר שלמדנו גם אנו משהו בחוק בריאות: כל ההצעה כזו, חובה שנדע כמה היא עולה ושהיא תהיה באמצעות האוצר.

יאיר פרץ: אנחנו, למשל, באנו בהצעות הרבה יותר קלות.

יאיר פרץ: אמרנו, למשל, שאם היום לאזרח ותיק יש 50%, יכול להיות שבשלב א' צריך לבוא ולהגיד: "אולי, לדוגמא, בינתיים, עולים יקבלו אותו דבר כמו אזרח ותיק, ולא לעלות מדרגה אחת מעל כולם".

יאיר פרץ: כלומר, כל מיני דברים מהסוג הזה, שניתן לבדוק אותם וניתן לכמת אותם.

יאיר פרץ: היום, רצות הצעות, וכשאנו רואים 140 או 150 מליון שקל, אני אומר לכם שאין מקור כזה.

יאיר פרץ: אנו עושים ועדות טכנולוגיות ומתווכחים שנתיים על סכום דומה.

יאיר פרץ: להערכתי, לא ימצאו את הכסף הזה: לא 140 מליון שקל ולא 150 מליון שקל.

יאיר פרץ: אינני סותר את זה שמוציאים כסף לדברים אחרים, כמו שאתה ציינת, אבל זה לא באג'נדה שלי.

יאיר פרץ: ואכן, אני חושב, שלמרות כל לחץ הזמן, חייבת להיות אסימולציה.

יאיר פרץ: חובה שאתה תבין מה האוצר מדבר.

יאיר פרץ: אני לא כל כך הבנתי מה הוא אמר, ואולי אתה הבנת.

יאיר פרץ: הדברים מול האוצר צריכים להיות ברורים.

יאיר פרץ: גל הרשקוביץ, צריך להיות המקור.

ג' הרשקוביץ: נכון.

ז' וורמברנד: צריך לגמור זאת עד הסוף.

ז' וורמברנד: יכול להיות, שצריך קצת לצמצם, צריך טיפה לשנות, כדי להביא מוצר שאפשר להעבירו.

ז' וורמברנד: אמרתי דבר כזה: נניח, שהיו מדברים היום, לדוגמא, על הצעה שאפשר אולי יותר לכמת אותה - לבוא ולהגיד שבשלב א' אותם עולים, שיגדירו להם את אותן שנים תחת מבחני הכנסה, כמו שהצעתם, כך שזה לא יהיה כולם ויהיה איזה שהוא מבחן הכנסה של סל קליטה וכו' ואינני בקיא בזה, יקבלו אולי זכות דומה לאזרח ותיק תחת אותם מבחנים.

ז' וורמברנד: זו הצעה שונה.

ז' וורמברנד: אפשר להכניס עוד כל מיני דברים.

ז' וורמברנד: אפשר להציע אותה לאוצר, ואני מצפה שתאיצו את העסק הזה.

ז' וורמברנד: דבר אחד ברור: צריך שלא אנו ניפול בין הכיסאות, שלא נמצא את עצמנו באים בעוד חודש או בעוד חודשיים ואומרים "חבר'ה, עבר משהו, ואין עליו שום מקור".

ז' וורמברנד: בזמן האחרון רצנו לבתי-משפט, ורְאה בג"צים.

ז' וורמברנד: אנו לא יכולים לממש הטבות שאין מאחוריהן מקור כספי.

יאיר פרץ: אבל, מתוכן ההצעה של המציע לא עולה שקופות-החולים צריכות לממן.

יאיר פרץ: המקור הוא של האוצר.

יאיר פרץ: לפי זכרוני, נציג האוצר אמר בשבוע שעבר שיהיה צ'ק.

ג' הרשקוביץ: אמרתי: אל מול משהו שיהיה מוסכם.

יאיר פרץ: הכל בהסכמה.

יאיר פרץ: ז' וורמברנד: צריך שיהיה צ'ק שתהיה עליו חתימה.

ג' בן-נון: אני גבי בן-נון ממשרד הבריאות, ולי שלוש הערות לגופו של עניין.

ג' בן-נון: ראשית, ברגע שאתה מבטל איזה שהוא תשלום, לקופות-החולים חסר כסף.

ג' בן-נון: לכן, הצ'ק צריך להיות מוסכם כחלק מהעסקה של הביטול.

ג' בן-נון: שנית, יש משאים ומתנים עם משרד האוצר, כמו שהציג אותם גל הרשקוביץ.

ג' בן-נון: אנו עדיין לא הגענו להסכמה.

ג' בן-נון: השאלה של איך אתם משתלבים בעניין כוועדת העבודה והרווחה - זהו שיקול דעתכם.

ג' בן-נון: שלישית, הערה לגבי התכנים, לגבי המהות - מתן הפטור לאוכלוסיית העולים החדשים, ועיני כמובן לא צרה וכו', עשוי להציג את המציעים או לפחות את ועדת העבודה והרווחה ככאלה המציגים עמדה שבעצם מקפחת את מקבלי הבטחת ההכנסה האחרים שאינם עולים חדשים.

יאיר פרץ: אבל, זה לפרק זמן מוגבל.

ג' הרשקוביץ: באופן הגדרתי, עולה חדש - אתה נותן לו הטבה.

יאיר פרץ: בנוסף, אתה מגדיר אותו נקודתית.

ג'' וסרמן: זה לששה חודשים בלבד, כי אחר כך הוא צריך לקבל דמי קיום או הבטחת הכנסה.

ג' בן-נון: יש הרבה מאד אנשים שמקבלים הבטחת הכנסה, ואינם עולים חדשים, והם יגידו: "רגע!".

אביגדור ליברמן: אתם לא קראתם את החוק.

אביגדור ליברמן: אני מתפלא על משרד הבריאות.

אביגדור ליברמן: האם אתה קראת את הצעת החוק?

אביגדור ליברמן: רבותי, אתם לא יודעים לקרוא.

יוחנן כהן: לא נפלנו על הבנת הנקרא בבית-הספר.

יוחנן כהן: אני רוצה לומר לך, שאנו ביררנו זאת באותו יום, בישיבה, שמדובר על אזרח ותיק בלבד שמקבל השלמת הכנסה והבטחת הכנסה.

יוחנן כהן: לא היה מדובר על אזרח רגיל שמקבל הבטחת הכנסה.

יוחנן כהן: זה היה ברור, וזה הוברר ברחל בתך הקטנה.

דובר: גם וגם.

דובר: י' כהן: נשאלה השאלה, ונאמר: רק עולה חדש שאין לו מבחן של תושב ותיק ומקבל הבטחת הכנסה, עושים לו מבחן הכנסה - יקבל את הפטור, וזו היתה הסכמה.

דובר: לגבי אזרח ותיק שמקבל הבטחת הכנסה, אמרו שזה יהיה דיון נפרד.

דובר: העלה זאת המוסד לביטוח לאומי לגבי נכים ומקבלי מזונות.

דובר: את כל הדברים האלה העלה דני אלקיים בנפרד.

דובר: אנו עושים כאן אפליה בנושא מקבלי הבטחת הכנסה בין עולה חדש לבין אזרח ותיק--

ג' בן-נון: --או אזרח אחר ולא משנה אם זה ותיק.

יוחנן כהן: לא.

יוחנן כהן: כל אזרח מדינת ישראל שהוא לא מעל גיל 65 ומקבל הבטחת הכנסה - אין לו פטור, והוא לא זכאי להנחה בהצעת החוק הזו.

יוחנן כהן: ואז, נוצר פער בין תושב שמקבל הבטחת הכנסה שאיננו עולה חדש לבין עולה חדש שמקבל הבטחת הכנסה.

ג' הרשקוביץ: בגלל זה, הוא עולה חדש.

ג' הרשקוביץ: נותנים הטבות לעולים חדשים, בגלל שהם עולים חדשים.

ג' הרשקוביץ: הוא לא מופלה, כי הוא עולה חדש.

אביגדור ליברמן: ברצוני להתייחס לכל הדברים שנאמרו.

אביגדור ליברמן: ראשית, אנו פה פותחים דיון מהותי, למרות שדיון מהותי התקיים בפעם הקודמת ולא שמעתי פה שום נימוק חדש.

אביגדור ליברמן: שנית, זו פעם ראשונה שקופות הודיעו פה שהן רואות בסעיף - כי כל הזמן התכחשתם, ואוכל להביא את פרוטוקול הישיבה הראשונה - בגבייה עבור תרופות מקור הכנסה.

ז' וורמברנד: תוסיף את המילה "לצערנו", אבל נכון.

אביגדור ליברמן: יש פה פעם ראשונה הודעה מפורשת.

יוחנן כהן: אומר לך דבר אחד: תשלום אגרה עבור תרופות היה עוד לפני החוק.

ג' הרשקוביץ: זה יוצא כך, אך זו לא המטרה העיקרית.

אביגדור ליברמן: שלישית, בדיון האחרון אנו הגענו להסכמה שהחוק יכלול שתי אוכלוסיות: גימלאים מקבלי הבטחת הכנסה ועולים.

אביגדור ליברמן: לפי הצעת ביטוח לאומי לגבי הנכים ומקבלי שאר הבטחות הכנסה, אמרנו שנקיים דיון נוסף בהמשך.

אביגדור ליברמן: לכן, אינני רואה בזה שאנו פה בכך גמרנו את המלאכה ועושים אפליה כלפי אוכלוסיות אחרות, אלא כרגע הכנסנו שתי אוכלוסיות.

אביגדור ליברמן: היו"ר י' פרץ: חבר-הכנסת ליברמן, זה עולה חדש מתוקף היותו עולה חדש.

אביגדור ליברמן: אינני יודע אם זו אפליה.

דוברת: זה לא עולה חדש.

דוברת: יש מבחני הכנסה.

אביגדור ליברמן: היושב-ראש יאיר פרץ, הכנסנו שתי אוכלוסיות מפורשות: גימלאים מקבלי הבטחת הכנסה ועולים.

אביגדור ליברמן: אני מוכן גם שאנו נחזור ונכניס בהצעת החוק, כתיקון, את כל מקבלי הבטחת ההכנסה - לא רק גימלאים ולא רק עולים, אלא גם את יתרת מקבלי הבטחת ההכנסה, כך שהם יהיו חלק מהחוק.

אביגדור ליברמן: באותו רגע שמשרד האוצר, משרד הבריאות והקופות לא הגיעו לשום סיכום ולכן לא פנו אלי ואנו לא מסוגלים אפילו לשמוע תשובה על מה המחלוקת, אלו הצעות יש ועל מה הדיון אלא משהו ערטילאי, ברור לי שלקראת יום שני הבא אתם לא תהיו מוכנים ובלאו הכי אחר כך האוצר ינסה בחוק ההסדרים לטרפד זאת.

אביגדור ליברמן: ברור לי, שיש פה נסיון לטרפד את החוק.

אביגדור ליברמן: לכן, אני מציע, שלקראת הדפסה סופית, אנו נכניס כתיקון לחוק לא רק את הגימלאים ואת העולים אלא גם את כל- - -

יאיר פרץ: בכמה זה מעלה?

ג' הרשקוביץ: קודם כל, זו חזרה ממה שהיה.

ג'' וסרמן: האם רוצים לסכם או לפתוח את הנושא לדיון?

ג'' וסרמן: אתה רוצה לפתוח את הנושא לדיון.

אביגדור ליברמן: לא.

אביגדור ליברמן: הם פתחו את הדיון המהותי.

יאיר פרץ: סליחה, אך אינני יכול לפתוח את הנושא לדיון.

יאיר פרץ: דבר אחד ברור, ואני אומר זאת בצורה הכי ברורה: אנו לא ניתן פה שהחוק הזה יתמסמס ולא יגיע ביום שני למליאת הכנסת.

יאיר פרץ: אשר על כן, אני עומד לקיים עכשיו הצבעה על הרביזיה משבוע קודם, ואני קובע דיון ליום חמישי זה.

יאיר פרץ: עד יום חמישי תגיעו להסכמות.

יאיר פרץ: לא תגיעו להסכמות - זו בעיה שלכם עכשיו.

ז' וורמברנד: כן, אבל האם ברור שההסכמה היא גם מקור תקציבי?

יאיר פרץ: ודאי.

יאיר פרץ: א' ליברמן: לגבי המקור התקציבי, בדקתי בכל סיעות הבית, ויש פה תמיכה מקיר לקיר.

יאיר פרץ: אנו גם נדרוש, בסעיף בתקציב משרד הבריאות, תוספת מיוחדת עבור נושא התרופות של כ-150 מליון שקל.

יאיר פרץ: אני אומר לכם, שגם בתוך הקואליציה וגם בתוך האופוזיציה יש הסכמה רחבה.

יאיר פרץ: אינני רואה אפילו צל של ספק שהדבר הזה לא יעבור.

יאיר פרץ: גם בתוך "ישראל אחת" וגם בתוך הליכוד--

יאיר פרץ: מדובר בכולם.

יאיר פרץ: יש תמימות דעים.

אביגדור ליברמן: --יש תמימות דעים מקיר לקיר.

יאיר פרץ: דרך אגב, זה גם שר האוצר.

יאיר פרץ: דיברתי עם שר האוצר.

יאיר פרץ: גם השר שוחט רוצה את החוק הזה.

ג' הרשקוביץ: לשר בייגה שוחט יש כיוון.

יאיר פרץ: אני דיברתי עם השר שוחט.

ג' הרשקוביץ: גם אני דיברתי איתו.

ג' הרשקוביץ: יש לו כוונה, ופה זה מתקשר לעניין של כן למסמס או לא למסמס.

ג' הרשקוביץ: יש לו כן כוונה רצינית - ואם דיברת איתו, גם אתה לבטח יודע - לעשות איזה שהוא שינוי בנושא התשלומים.

ג' הרשקוביץ: יש לו כיוון.

יאיר פרץ: תדברו עם המציע, ותעשו כל שינוי שמקובל על כל השולחן הזה בהסכמות.

יאיר פרץ: אין לי בעיה בדבר הזה.

יאיר פרץ: העניין של יום שני או לא יום שני חשוב.

יאיר פרץ: זה חשוב גם למציע.

יאיר פרץ: זה לא סוד, שהוא איש פוליטי, אני איש פוליטי ובייגה שוחט הוא איש פוליטי.

יאיר פרץ: כל אחד מוצא את דרכו להוכיח שהוא עשה משהו למען האוכלוסיות שלו.

אביגדור ליברמן: אני חייב להגיד ששאלתי את יושב-ראש הקואליציה האם יתמכו בהצעת החוק, והוא אמר: "זה לא יעלה על הדעת שאנו לא נתמוך".

ג' הרשקוביץ: עם כל הכבוד ליושב-ראש הקואליציה, עמדת הממשלה כרגע היא נגד.

נסים זאב: היושב-ראש יאיר פרץ, היתה איזו שהיא הצעת פשרה.

נסים זאב: היו"ר י' פרץ: יש רביזיה.

ג' הרשקוביץ: דרך אגב, יכול להיות מצב שתהיה נפילה בין הכסאות לגמרי.

ג' הרשקוביץ: יכול להיות מצב, לגבי הצעת החוק, שבסופו של דבר יצא שכרו בהפסדו.

ג' הרשקוביץ: אני דוקא חושב, שלפעמים לא כדאי לקחת הימורים אלא ללכת על משהו בטוח וודאי ומכוסה ומגובה.

ג' בן-נון: אבל, הוא נותן לך שלושה ימים להגיע להסכמות.

ג' הרשקוביץ: זה לא פשוט.

יאיר פרץ: גל הרשקוביץ, אנו כבר שבוע אחרי זה.

ג'' וסרמן: אפשר לקיים זאת גם ביום ראשון.

יאיר פרץ: רבותי, אפשר לקיים פה דיון גם ביום ראשון, ואין לי בעיה.

יאיר פרץ: כל זה יהיה, במטרה שהחוק הזה יעלה עד יום שני.

אביגדור ליברמן: מה שלא הביאו עד היום לא יביאו עד יום חמישי.

אביגדור ליברמן: אז, ביום חמישי אנו נעשה זאת.

יאיר פרץ: אם כך, זה יהיה ביום חמישי.

יאיר פרץ: ברצוני להצביע על הרביזיה.

יאיר פרץ: מי בעד הרביזיה?

יאיר פרץ: ה צ ב ע ה הרביזיה על הצעת חוק ביטוח בריאות ממלכתי (תיקון - פטור מתשלום לתרופות) (תיקון מס' 10), התש"ס-2000, נתקבלה.

יאיר פרץ: הרביזיה התקבלה.

יאיר פרץ: ישיבה תתקיים ביום חמישי, כאשר עד יום חמישי צריכים להגיע להסכמות.

יאיר פרץ: אם לא מגיעים להסכמות, החוק יעלה ביום שני.

יאיר פרץ: ט' שטיין: אני נציגת משרד המשפטים.

יאיר פרץ: מלבד כל מיני רמזים ובני רמזים, אינני מבינה על מה אנו מדברים עד עצם היום זה, עד עצם הרגע הזה.

יאיר פרץ: אני מציע: בבקשה, המציע כאן.

אביגדור ליברמן: יש פה את היועצת המשפטית.

יאיר פרץ: היועצת המשפטית נמצאת כאן.

ז' וורמברנד: אדוני היושב-ראש, נניח שביום חמישי יגיעו להסכמות.

ז' וורמברנד: אני מקווה, שבמסגרת זו תשאל גם אותנו האם הגיעו להסכמות איתנו.

יאיר פרץ: ודאי.

יאיר פרץ: אתה שמעת את המציע.

ז' וורמברנד: הכל צריך לעבור דרך גל הרשקוביץ.

ש' אברמי: הדיון ביום חמישי הוא דיון מהתחלה, ואין לו מגבלות של הסכמות.

ש' אברמי: הוא לא כמו הדיון היום.

ש' אברמי: הוא אחרי רביזיה.

ג'' וסרמן: החוק נפתח.

ג'' וסרמן: הדיון יהיה ביום חמישי.

ז' וורמברנד: יגידו שיש הסכמות - צריך לשאול אותנו, ולא שמישהו יגיד ויצטט אותי שזה חינם.

ג'' וסרמן: בינתיים, אני לא רואה הצעות או הסכמות.

ג'' וסרמן: נכון לרגע זה, אין נוסח חדש.

ג' בן-נון: על מה היתה ההצבעה?

ג' בן-נון: ג'' וסרמן: ההצבעה היתה על הרביזיה.

ג' בן-נון: כלומר, יהיה דיון חדש בוועדה, בין אם יהיו הסכמות ובין אם לא יהיו הסכמות.

ג' בן-נון: כלומר, למעשה, הנוסח הקודם נשאר רלוונטי.

ג'' וסרמן: נשאר, אבל הוועדה עדיין סוברנית להחליט מה שהיא תחליט ביום חמישי עם או בלי הסכמות.

אביגדור ליברמן: אבל, אנו מסכימים לדיון חוזר ביום חמישי.

אביגדור ליברמן: אם עד אז, כמובן, אנו נקבל הצעות חדשות - תהיה הסכמה.

ג'' וסרמן: אם לא - הוועדה תחליט מה שהיא תחליט ביום חמישי.

אביגדור ליברמן: מבחינתי, שהישיבה תהיה כמה שיותר מוקדם.

ש' אברמי: הדיון הנוסף יהיה ביום חמישי בשעה 10:00.

יאיר פרץ: אני נועל את הישיבה.

יאיר פרץ: תודה לכולם.